wannaphong/clean_thaiwikipedia huggingface dataset:
# สวนนกจูรง
สวนนกจูรง  เป็นสถานที่เลี้ยงนกและแหล่งท่องเที่ยวในจูรง ประเทศสิงคโปร์ในช่วง ค.ศ. 1971 ถึง 2023 ถือเป็นสวนนกที่ใหญ่ที่สุดในทวีปเอเชีย โดยกินพื้นที่  ตรงเนินทางตะวันตกของเนินเขาจูรง จุดที่สูงที่สุดในภูมิภาคจูรง สวนนี้เป็นหนึ่งในสวนที่บริหารโดย Mandai Wildlife Reserve ที่ยังเป็นผู้บริหารสวนสัตว์สิงคโปร์, ไนต์ซาฟารี และริเวอร์วอนเดอส์

ใน ค.ศ. 2016 ทาง Mandai Wildlife Group ประกาศว่าจะย้ายสวนนกจูรงไปยังสวนขนาดใหญ่กว่าที่ถนนมันไดเลกภายใน ค.ศ. 2020 โดยรวมอุทยานสัตว์ป่าที่มีอยู่สามแห่งเข้าด้วยกันกับอุทยานป่าฝนแห่งใหม่ เพื่อสร้างเขตธรรมชาติและสัตว์ป่าแบบบูรณาการที่มีชื่อว่า เขตสงวนสัตว์ป่ามันได ใน ค.ศ. 2021 ทางกลุ่มประกาศว่าสวนสืบทอดกิจการที่มันไดจะมีชื่อว่า เบิร์ดพาราไดซ์ จากนั้นใน ค.ศ. 2022 มีการประกาศว่าสวนนกจูรงจะปิดตัวในวันที่ 3 มกราคม ค.ศ. 2023 เพื่อย้ายไปยังเบิร์ดพาราไดซ์ที่มันได

ประวัติ
thumb|ฟลามิงโกอเมริกันที่สวนนกจูรง
แนวคิดเรื่องสถานที่เลี้ยงนกถาวรเกิดขึ้นครั้งแรกใน ค.ศ. 1968 โดย Goh Keng Swee รัฐมนตรีว่าการกระทรวงการคลังในขณะนั้น ขณะเข้าร่วมการประชุมธนาคารโลกที่รีโอเดจาเนโร Goh เข้าชมสวนสัตว์และประทับใจกับสถานที่เลี้ยงนกที่สามารถบินได้อิสระ เขาจึงตั้งเป้าหมายเพื่อให้แน่ใจว่าชาวสิงคโปร์จะมีสถานที่ที่สามารถหลีกหนีจากชีวิตในเมืองและผ่อนคลายไปกับธรรมชาติ

งานก่อสร้างสวนนกเริ่มเมื่อเดือนมกราคม ค.ศ. 1969 โดยเลือกพื้นที่จูรงบริเวณเนินตะวันตกของบูกิตเปอโรปกขนาด  โดยคาดการณ์ว่าจะแล้วเสร็จในช่วงปลาย ค.ศ. 1969

ณ วันที่ 3 มกราคม ค.ศ. 1971 สวนนกจูรงเปิดให้บริการต่อสาธารณชน โดยใช้งบประมาณถึง 3.5 ล้านดอลลาร์สิงคโปร์

 การเดินทาง 
ตอนที่ยังเปิดบริการ ไม่มีระบบขนส่งมวลชนเร็วใดที่มีสถานีสวนนกจูรงโดยตรง โดยสถานีที่ใกล้เคียงที่สุดอยู่ที่สถานีระบบขนส่งมวลชนเร็ว Boon Lay

มีบริการรถเมล์ของเอสบีเอสแทรนสิตที่จอดอยู่ที่ป้ายรถเมล์บริเวณนอกสวนนกเดิม
# ภาษาอังคิกา
ภาษาอังคิกา เป็นภาษาของชาวอังหรืออังคาในรัฐพิหาร ฌารขัณฑ์ และเบงกอลตะวันตกในอินเดีย มีผู้พูดราว 30 ล้านคนในอินเดียและ 50 ล้านคนทั่วโลก มีผู้พูดภาษานีในกัมพูชา เวียดนาม มาเลเซีย และส่วนอื่น ๆ ในเอเชียตะวันออกเฉียงใต้ นอกจากนี้ยังพบในอังกฤษและสหรัฐด้วย 

ภาษาอังคิกาใกล้เคียงกับภาษาเบงกอล ภาษาโอริยาและภาษาอัสสัม จัดอยู่ในภาษาพิหารเช่นเดียวกับภาษาโภชปุรี ภาษามคธี ภาษาไมถิลีและภาษาวัชชิกะ ผู้พูดภาษาพิหารอื่น ๆ จะเข้าใจภาษาอังคิกาได้ง่าย สรหะ กวีคนแรกของภาษาฮินดีที่มีชีวิตเมื่อราว พ.ศ. 1300  จัดเป็นกวีคนแรกของภาษาอังคิกาด้วย มีเว็บไซต์ของภาษาอังคิกาคือ angika.com และมีเครื่องมือค้นหาคำในภาษาอังคิกาคือ Google Angika เขียนด้วยอักษรอังคะ อักษรไกถิและอักษรเทวนาครี

อังคิกา
# พระยาราชวังสัน (ฉิม)
พระยาราชวังสัน (ฉิม) เป็นบุตรของพระยาราชวังสัน (แม้น)เกิดในสมัยรัชกาลที่ 1 ไม่ทราบปี ได้ดำรงตำแหน่งจางวางอาสาจาม มีบรรดาศักดิ์เป็นพระยาราชวังสันในสมัยรัชกาลที่ 2 ผลงานของท่านได้แก่

 พ.ศ. 2374 ในสมัยรัชกาลที่ 3 คุมทัพร่วมกับพระยาพิไชยบุรินทรา พระยาเพชรบุรี และพระยาณรงคฤทธิโกษา ไปช่วยพระยาสงขลา (เถี้ยนเส้ง)ปราบกบฏเจ็ดหัวเมือง แต่ในคราวนั้นฝ่ายกบฏมีกำลังมาก ทัพจากกรุงเทพฯไม่อาจเอาชนะได้
 ปลายปี พ.ศ. 2374 รัชกาลที่ 3 โปรดให้ยกทัพเรือไปปราบกบฏอีกครั้ง โดยพระยาราชวังสันเป็นแม่ทัพเรือ ครั้งนี้ปราบกบฏได้สำเร็จ

ท่านถึงแก่อนิจกรรมในสมัยรัชกาลที่ 3 ไม่ทราบปี ศพฝังอยู่ที่มัสยิดต้นสนชลธิรา สัตยาวัฒนา. (2544) สิทธิชุมชนบ้านครัว : ประวัติศาสตร์บ้านครัว และการต่อต้านทางด่วนซีดีโร้ดของชาวชุมชน. สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.):กรุงเทพฯ.

บุตรของท่านชื่อนก ได้ดำรงตำแหน่งจางวางอาสาจามสืบต่อมา
# กาโตว์ เฮาส์
กาโตว์ เฮ้าส์ (Gateaux House) หรือ บริษัท กาโตว์ เฮ้าส์ จำกัด เป็นบริษัททำธุรกิจทางด้านเบเกอรี่ ก่อตั้งขึ้นเมื่อปี 2530 ซึ่งเริ่มต้นจากการนำสูตรขนมปังจากไต้หวัน มาพัฒนาให้เข้ากับรสคนไทย

กาโตว์ เฮ้าส์เปิดสาขาแรกที่สยามสแควร์ซอย 4 ต่อมาได้ขยายสาขาที่ 2 ที่มาบุญครองชั้น G เมื่อลูกค้ามากขึ้นจึงได้ย้ายการผลิตไปที่โรงงานอำเภอบางกรวย จังหวัดนนทบุรี และ โรงงานแห่งใหม่ที่อำเภอนครชัยศรี จังหวัดนครปฐม

ปัจจุบัน กาโตว์ เฮ้าส์ มี 42 สาขา แบบช็อปที่มีโต๊ะบริการให้ลูกค้านั่ง 28 สาขา และ แบบ KIOSK จำนวน 14 สาขา

คำว่า gâteau (gâteaux ในรูปพหูพจน์) เป็นคำในภาษาฝรั่งเศสหมายถึงเค้กกลวยหอม
# พระยาราชวังสัน
พระยาราชวังสัน หรือ พระยาราชบังสัน เป็นบรรดาศักดิ์ ตำแหน่งจางวางอาสาจาม มีปรากฏในพงศาวดารตั้งแต่สมัยต้นกรุงศรีอยุธยาตอนต้น อาจหมายถึง

 พระยาราชบังสัน (มะหมุด)
 พระยาราชบังสัน (ฮะซัน) หรือ พระยาราชบังสันเสนี
 พระยาราชบังสัน (ตะตา)
 พระยาราชบังสัน (จุ้ย) - บุตรชายคนโตของเจ้าพระยาจักรี (หมุด)
 พระยาราชวังสัน (หวัง) - บุตรชายคนรองของเจ้าพระยาจักรี (หมุด) เป็นพระยาราชวังสันคนแรก
 พระยาราชวังสัน (แม้น)
 พระยาราชวังสัน (ฉิม)
 พระยาราชวังสัน (นก)
 พระยาราชวังสัน (บัว)
 พลเรือโท พระยาราชวังสรรค์ (ฉ่าง แสงชูโต) ต่อมาเป็นนายพลเรือเอก พระยามหาโยธา 
 พลเรือตรี พระยาราชวังสรรค์ (เติม บุณยรัตพันธุ์) 
 พลเรือโท พระยาราชวังสัน (ศรี กมลนาวิน) อดีตรัฐมนตรีว่าการกระทรวงกลาโหมและอดีตเอกอัครราชทูตไทย ณ กรุงลอนดอน
 พระยาราชวังสัน (พระราชนิพนธ์) - บทละครที่พระบาทสมเด็จพระมงกุฎเกล้าเจ้าอยู่หัว ทรงดัดแปลงมาจากเรื่อง Othello ของเชกสเปียร์
# ลำยอง
ลำยอง หรือ เครื่องลำยอง คือ ส่วนประกอบช่วงบนของปั้นลม เป็นเครื่องตกแต่งในสถาปัตยกรรมไทยที่นิยมสร้างเฉพาะในวัดและพระที่นั่งต่าง ๆ เท่านั้น

ลำยองประกอบด้วยองค์ประกอบหลัก ๆ ดังภาพ ได้แก่
ช่อฟ้า 
ใบระกา 
รวยระกา 
งวงไอยรา 
นาคสะดุ้ง 
หางหงส์ 
กระจังรวน 
บัวจงกล
จั่วบังนก 
คันทวย

 ลำยองหลังคาหน้าจั่ว 

ลำยองประดับหลังคาและหน้าบัน มีองค์ประกอบดังนี้

 ช่อฟ้า  
thumb|ช่อฟ้าสองชนิดคือช่อฟ้าปากหงส์ (ซ้าย) และช่อฟ้าปากครุฑ (ขวา)
เป็นส่วนซึ่งประดับอยู่ส่วนยอดบนสุดของปลายสันหลังคา 

องค์ประกอบของช่อฟ้า
 ส่วนปลายยอดหรือหงอน
 ส่วนปาก
 ส่วนท้อง เรียกว่าอกสุบรรณ

ประเภทของช่อฟ้า
 ช่อฟ้าแบบปากหงส์ เรียกอีกอย่างว่าปากปลา ลักษณะปลายจะงอยทู่หงายขึ้นยื่นไปข้างหน้า
 ช่อฟ้าแบบปากครุฑ เรียกอีกอย่างว่าปากนก ลักษณะปลายจะงอยแหลมโค้งและงุ้มลง
 ช่อฟ้าลาว
 ช่อฟ้าหัวช้าง
 ช่อฟ้าหัวนกเจ่า
 ช่อฟ้าแบบประยุกต์ อื่น ๆ

 ใบระกา 
เป็นส่วนของปั้นลมประดับตกแต่งอยู่ระหว่างช่อฟ้าและหางหงส์ มีลักษณะลวดลายปลายเรียว มีหลายลักษณะ เช่นลายน่องสิงห์ ลายหอยจับหลัก ลายกระหนก ลายใบเทศ เป็นต้น มีคติความเชื่อว่าเป็นลักษณะของขนปีกของครุฑ 

 รวยระกา งวงไอยรา นาคสะดุ้ง 
thumb|200px|ภาพใบระกา งวงไอยรา นาคสะดุ้ง และหางหงส์ วัดพระเชตุพนวิมลมังคลาราม

 รวยระกา เป็นส่วนที่รองรับใบระกา 
 งวงไอยรา เป็นส่วนที่เกี่ยวงอกับแป 
 นาคสะดุ้ง เป็นรวยระกาส่วนที่โค้งงอต่อจากงวงไอยรายาวไปจนจรดหางหงส์

 หางหงส์ 
เป็นส่วนปลายสุดของปั้นลม มีหลายแบบได้แก่ แบบทรงนาค แบบนาคเบือน แบบเศียรนาค แบบเหรา ฯลฯ

 ลานหน้าบัน
# กรณ์พงษ์ ชูลาภ
กรณ์พงษ์ ชูลาภ หรือชื่อเดิมคือ เมธา ชูลาภ  เคยเป็นอดีตนักฟุตบอลสโมสรของจันทบุรี หนึ่งเคยแสดงนำในภาพยนตร์เรื่อง สีลม ซอย 2 และเคยเล่นเป็นประกอบในละครเรื่องพระจันทร์แสนกลที่ฉายทางช่อง 3 ด้วย โดยรับบทเป็น "เกื้อ" นอกจากเรื่องสีลมซอย 2 แล้ว เขายังแสดงเป็นตัวประกอบในก่อนบ่ายฯเดอะมูฟวี่ ตอนรักนะพ่อต๊ะติ๊งโหน่ง ที่กำกับโดยเป็ด เชิญยิ้ม โดยหนึ่งรับบทเป็น "เค" สมุนเอกของภคิณ (แสดงโดยตระการ พันธุมเลิศรุจี)

 ละคร 
 2544 แรงเงา (ช่อง 3) รับบทเป็น พงศกร
 2545 สะใภ้จ้าว (ช่อง 3)
 2549 จันทร์เอ๋ยจันทร์เจ้า (ช่อง 3)
 2555 แรงเงา (ช่อง 3) รับบทเป็น ศักดิ์ชาย
 2556 เสือสั่งฟ้า 2 (ช่อง 7)
 2558 กระทิง (เลือดมังกร) (ช่อง 3)
 2562 แรงเงา 2 แรงเงาแรงแค้น (ช่อง 3) รับบทเป็น ศักดิ์ชาย

 ภาพยนตร์ชัญญานุช สวัสดี 
 2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบทเป็น เค สมุนเอกของภคิณ

 แหล่งข้อมูลอื่น 
 Sakulthai.com 
 Hilight.Kapook.com
 marut2589
# สมเด็จพระราชาธิบดีมีซัน ไซนัล อาบีดิน
สมเด็จพระราชาธิบดี สุลต่าน มีซาน ไซนัล อาบิดีน  ทรงเป็นเป็นพระมหากษัตริย์มหารายาแห่งรัฐตรังกานู และเป็นพระราชโอรสในสุลต่าน มะห์หมุด อัลมักตาฟี บิลลาห์ ชาห์ พระมหากษัตริย์แห่งตรังกานูองค์ก่อน และพระองค์ทรงเป็นยังดีเปอร์ตวนอากงองค์ที่ 13 ทรงเป็นประมุขแห่งสหพันธรัฐมาเลเซีย ตั้งแต่วันที่ 13 ธันวาคม พ.ศ. 2549 – 13 ธันวาคม พ.ศ. 2554

 พระราชประวัติ 
สมเด็จพระราชาธิบดี สุลต่าน มีซาน ไซนัล อาบิดีน เสด็จพระราชสมภพวันที่ 22 มกราคม พ.ศ. 2505 ณ  พระราชวังอิสตานา อัล มักตาฟี  เมืองกัวลาเตอเริงกานู รัฐตรังกานู เป็นพระราชโอรสพระองค์โตในสุลต่านมะห์มุด อัล-มักตาฟี บิลลาห์ ชาห์ กับพระนางชารีฟะ นอง ฟาติมา บินติ ซัยยิด อับดุลเลาะห์ พระมเหสีองค์รอง พระองค์เป็นยังดีเปอร์อากงแห่งมาเลเซียพระองค์แรก ที่ประสูติหลังการประกาศเอกราชของมาเลเซีย ส่วนพระมารดาของพระองค์มีเชื้อสายอาหรับจากซัยยิด โอมัร อัลญุนิอิด

 การศึกษา 
พระองค์ได้เข้ารับการศึกษาในโรงเรียนประถมสุลต่านสุไลมาน และโรงเรียนระดับสองสุลต่านสุไลมาน ในเมืองกัวลาเตอเริงกานู เมืองเอกของรัฐตรังกานู ต่อมาได้ทรงเข้ารับการศึกษาต่อมาที่โรงเรียนกีลองแกรมมา เมืองกีลอง ประเทศออสเตรเลีย ใน พ.ศ. 2531 พระองค์เสร็จสิ้นการศึกษาระดับปริญญาจาก U.S. International University-Europe ปัจจุบันคือมหาวิทยาลัยนานาชาติแอลเลียนต์ (Alliant International University) ที่กรุงลอนดอน สาขาศิลป์ในความสัมพันธ์ระหว่างประเทศ

พระองค์สำเร็จการศึกษาวิชาการทหารจากวิทยาลัยวิชาการทหารแซนเฮริสต์ (Sandhurst) ในสหราชอาณาจักร และสำเร็จการศึกษาเมื่อวันที่ 9 ธันวาคม พ.ศ. 2526 และได้รับเรือโทกิตติมศักดิ์ใน พ.ศ. 2527

 เครื่องราชอิสริยาภรณ์ 
 เครื่องราชอิสริยาภรณ์มาเลเซีย 
 พ.ศ. 2549 – 80x80px เครื่องราชอิสริยาภรณ์อันเลิศล้ำเลิศแห่งราชวงศ์
 พ.ศ. 2549 – 80x80px เครื่องราชอิสริยาภรณ์มงกุฎอันสูงสุดแห่งอาณาจักร
 พ.ศ. 2549 – 80x80px เครื่องราชอิสริยาภรณ์อันที่นับถือที่สุดของผู้พิทักษ์อาณาจักร
 พ.ศ. 2549 – 80x80px เครื่องราชอิสริยาภรณ์กิตติตุณ
 พ.ศ. 2549 – 80x80px เครื่องราชอิสริยาภรณ์ดีเด่นแห่งการราชการ
 พ.ศ. 2549 – 80x80px เครื่องราชอิสริยาภรณ์ความภักดีต่อราชวงศ์

 เครื่องราชอิสริยาภรณ์รัฐตรังกานู 
 พ.ศ. 2541 – 80x80px เครื่องราชอิสริยาภรณ์ราชวงศ์ตรังกานูอันเป็นที่ยกย่องสูงสุด ชั้นสมาชิก
 พ.ศ. 2543 – 80x80px เครื่องราชอิสริยาภรณ์ราชวงศ์ตรังกานูที่ทรงเกียรติที่สุด ชั้นสมาชิก
 พ.ศ. 2524 – 80x80px เครื่องราชอิสริยาภรณ์ราชวงศ์ที่โดดเด่นที่สุดของตรังกานู ชั้นที่ 1
 พ.ศ. 2548 – 80x80px เครื่องราชอิสริยาภรณ์ที่ถูกเลือกที่สุดของสุลต่านมิซานไซนัลอาบีดินแห่งตรังกานู ชั้นที่ 1
 พ.ศ. 2541 – 80x80px เครื่องราชอิสริยาภรณ์อันเป็นที่เคารพนับถือที่สุดของสุลต่านมะห์มุดที่ 1 แห่งตรังกานู ชั้นที่ 1
 พ.ศ. 2541 – 80x80px เครื่องราชอิสริยาภรณ์อันโดดเด่นที่สุดแห่งมงกุฎตรังกานู ชั้นที่ 1

 เครื่องราชอิสริยาภรณ์ต่างประเทศ 
  :
 ราชกิจจานุบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์แด่สมเด็จพระราชาธิบดีและสมเด็จพระราชินีแห่งมาเลเซีย , เล่ม ๑๒๖, ตอน ๔ ข, ๑๒ มีนาคม พ.ศ. ๒๕๕๒, หน้า ๑
# แก๊สธรรมชาติอัด
แก๊สธรรมชาติอัดราชบัณฑิตยสถาน กำหนดให้คำว่า natural gas เป็น "แก๊สธรรมชาติ" ดังนั้นจึงควรใช้ว่า "แก๊สธรรมชาติอัด" ด้วย  เป็นเชื้อเพลิงจากซากดึกดำบรรพ์อีกชนิดหนึ่งเช่นเดียวกับ น้ำมันเบนซิน น้ำมันดีเซล และ แก๊สปิโตรเลียมเหลวสำหรับใช้เป็นพลังงานสะอาดทดแทนการใช้น้ำมันเชื้อเพลิงปกติ มีใช้กับพาหนะได้ เช่น รถยนต์ รถบรรทุก รถตู้ รถประจำทาง เป็นต้น ราคาถูกกว่าน้ำมัน และ ช่วงที่น้ำมันมีราคาสูงมาก จึงมีผู้นิยมใช้เพิ่มขึ้นอย่างสูง

 การผลิต 
ใช้แก๊สธรรมชาติ (ส่วนใหญ่เป็นมีเทน) มาอัดจนมี ความดันสูง ประมาณ 3,000 ปอนด์/ตารางนิ้ว (เป็นแรงดันที่ค่อนข้างสูงมากเท่ากับ 200 เท่าของ ความดันบรรยากาศ) แล้วนำไปเก็บไว้ในถัง ที่มีความแข็งแรง ทนทานสูงเป็นพิเศษ

 ระบบที่ติดตั้ง 
เครื่องยนต์เบนซินแบ่งการทำงานเป็น 2 ระบบ คือระบบหัวฉีด และระบบดูดแก๊ส ระบบดูดแก๊สเหมาะกับรถยนต์รุ่นเก่าที่ใชัระบบจ่ายน้ำมันแบบคาบูเรเตอร์ ระบบนี้บำรุงรักษาง่าย คุ้มทุนเร็ว ส่วนระบบฉีดแก๊สเหมาะกับรถยนต์รุ่นใหม่ที่ใช้ระบบการจ่ายน้ำมันด้วยหัวฉีด ซึ่งเป็นระบบทันสมัยกว่า ให้อัตราการเร่งเครื่องยนต์ใกล้เคียงกับการใช้น้ำมันเบนซินมากกว่าระบบดูดแก๊ส อัตราการประหยัดเชื้อเพลิงต่อวันคุ้มกว่าระบบดูดแก๊ส สำหรับการติดตั้ง เอ็นจีวี ในเครื่องยนต์เบนซินสามารถเลือกใช้ เอ็นจีวี หรือเบนซินก็ได้ เพียงกดปุ่ม หรือเปลี่ยนเองตามโปรแกรมที่ตั้งไว้

ในเครื่องยนต์ดีเซลขนาดใหญ่ เช่น เครื่องยนต์รถสิบล้อ หรือ เครื่องยนต์ในเรือ หากต้องการจะติดตั้งแก๊สธรรมชาติอัด สามารถทำได้เช่นกัน โดยสามารถทำได้ 2 แบบ
 ใช้วิธีผสมระหว่าง แก๊สธรรมชาติอัด กับ ดีเซล อัตราส่วนผสม ขึ้นอยู่กับความสามารถของเครื่องยนต์แต่ละตัว
 ใช้วิธีดัดแปลงเครื่องมาใช้แก๊สธรรมชาติอัด 100% หรือช่างเรียกว่า การแปลงเพศเครื่อง ติดตั้งการจุดระเบิดด้วยหัวเทียน  แต่ไม่สามารถกลับไปใช้น้ำมันดีเซลได้

 ถังแก๊ส 
ปัจจุบันมีการผลิตถังแก๊สอยู่ 4 ประเภท ได้แก่
 ถังที่ทำด้วยเหล็ก หรือ อะลูมิเนียม
 ถังที่ทำด้วยเหล็ก หรือ อะลูมิเนียม และหุ้มด้วยวัสดุใยแก้ว หรือ เส้นใยคาร์บอน
 ถังที่ทำด้วยแผ่นอะลูมิเนียมที่บางกว่าชนิดที่ 2 และหุ้มด้วยวัสดุใยแก้วหรือเส้นใยคาร์บอนตลอดตัวถัง
 ถังที่ทำด้วยแผ่นพลาสติกและหุ้มด้วยวัสดุใยแก้วและเส้นใยคาร์บอนผสมกันวัสดุใยแก้ว (Fiberglass)

ส่วนการระเบิดนั้น หากระบบแก๊สยังอยู่ในสภาพดี ทำงานได้เป็นปกติ จะไม่เกิดขึ้นอย่างแน่นอน เนื่องจากเมื่อแก๊สรั่วจะพุ่งออกมาแล้วฟุ้งกระจายขึ้นไปในอากาศอย่างรวดเร็วทำให้ไม่ลุกไหม้ ระเบิด และเรื่องของการทนความดัน ถังทุกใบทนความดันได้ถึง 2.5 เท่าของความดันปกติ ต่อให้มีไฟมาเผาถังแก๊สก็จะไม่มีอันตราย เพราะวาล์วหัวถังก็ระบายแก๊สออกมาจากถัง โดยอัตโนมัติ

 การใช้แก๊สธรรมชาติทั่วโลก 
thumb|right|รถโดยสารประจำทางขององค์การขนส่งมวลชนกรุงเทพที่ใช้แก๊สธรรมชาติอัด
จากการสำรวจในปี พ.ศ. 2553 พบว่า ประเทศปากีสถานมีการใช้สูงสุด ตามมาด้วย อิหร่าน อาร์เจนติน่า บราซิล และอินเดีย มียานพาหนะที่ใช้แก๊สธรรมชาติอัดมากเป็นอันดับต้น ๆ ของโลก ปากีสถานยังมีสถานนีบริการฯมากที่สุดในโลกกว่า 3,600 แห่ง กลุ่มผู้ใช้หลักเป็นรถส่วนบุคคลซึ่งได้เปลี่ยนมาใช้แก๊สธรรมชาติอัดมากขึ้นเพราะราคาถูกกว่าเมื่อเปรียบเทียบกับน้ำมันเบนซิน เฉพาะรถหรูหราและรถของหน่วยงานของรัฐเท่านั้นที่ยังใช้น้ำมันเบนซิน
 10 อันดับประเทศที่ใช้รถเชื้อเพลิงแก๊สธรรมชาติอัดในปี พ.ศ. 2553 (ล้านคัน)    2.74  2.60  1.90   1.66   1.08   0.73   0.45   0.34   0.21   0.20 รวม  12.67''ที่มา:Natural Gas Vehicle Statistics 

 การใช้ในประเทศไทย 

ในประเทศไทย มีการให้บริการโดยบริษัท ปตท. บางจากปิโตรเลียม ทีพีไอ โพลีน และซัสโก้
# มองโกล (กลุ่มชาติพันธุ์)
ชาวมองโกล (, , ;) หรือ ชาวมองโกเลีย เป็นกลุ่มชาติพันธุ์เอเชียตะวันออกที่อาศัยอยู่ในประเทศมองโกเลีย, ประเทศจีน (มองโกเลียในและดินแดนปกครองตนเองอีก 11 แห่ง) เช่นเดียวกันกับสาธารณรัฐบูเรียเตียและสาธารณรัฐคัลมืยเคียของประเทศรัสเซีย
# ชิวหา
ชิวหา เป็นตัวละครในวรรณกรรมเรื่องรามเกียรติ์ เป็นน้องเขยของทศกัณฐ์ สามีของนางสำมนักขา มีลักษณะกายสีหงเสน ยอดน้ำเต้ากลม ตาจระเข้ ปากแสยะ แลบลิ้น  เมื่อครั้งนั้น ทศกัณฐ์ไปประพาสป่า จึงให้น้องเขยเฝ้าเมืองไว้ ฝ่ายชิวหา เมื่อได้รับหน้าที่ก็ทำหน้าที่อย่างดี 

ชิวหา เป็นยักษ์ที่มีฤทธิ์เดช คือมีลิ้นที่ยาวและใหญ่ สามารถใช้ในการศึกได้ เมื่อชิวหาได้รับหน้าที่มา ก็จัดยามตามไฟรักษาเมืองไม่ได้หลับไม่ได้นอน จนวันที่ 7 ชิวหา ก็ทนความง่วงไม่ไหว จึงเนรมิตกายให้ใหญ่โต แล้วแลบลิ้นไปปิดเมืองลงกาไว้ แล้วหลับไป  ฝ่ายทศกัณฐ์ เมื่อกลับมาจากประพาสป่า มองไม่เห็นเมืองลงกา ก็เข้าใจว่าเป็นอุบายของศัตรูบดบังเมืองไว้ ด้วยความโกรธ จึงขว้างจักร อาวุธของตนไปตัดลิ้นชิวหาทันที

ชิวหาถูกตัดลิ้นขาดไปก็สิ้นใจลง นางสำมนักขาเสียใจมาก จึงไปเที่ยวป่าแล้วเจอกับพระราม จนเป็นปฐมเหตุของสงครามครั้งนี้ในที่สุด
# เมอร์ไลออน
เมอร์ไลออน (ซีงา-ลาอุต;  หยูเหว่ยซือ) ถูกออกแบบขึ้นเพื่อเป็นสัญลักษณ์ของคณะกรรมการการท่องเที่ยวของสิงคโปร์ (Singapore Tourism Board - STB) ในปี 1964 – รูปปั้นนี้มีหัวเป็นสิงโต ร่างเป็นปลา ยืนอยู่บนยอดคลื่น ต่อมาไม่นานทั่วโลกก็ถือกันว่าสิงโตทะเลตัวนี้คือเครื่องหมายประจำชาติสิงคโปร์การท่องเที่ยวสิงค์โปร์ 

แต่เดิมรูปปั้นนี้ตั้งอยู่ที่สวนสิงโตทะเล (Merlion Park) ข้างสะพานเอสพลาเนด (Esplanade Bridge) แม่สิงโตและลูกสิงโตได้กลายเป็นจุดสนใจของนักท่องเที่ยว มีการจัดพิธีติดตั้งสิงโตทะเลในวันที่ 15 กันยายน ค.ศ. 1972 โดยมีประธานในพิธีคือนายกรัฐมนตรีของสิงคโปร์ ณ เวลาดังกล่าว ซึ่งก็คือ นายลี กวน ยู   

สิงโตตัวนี้สูง 8.6 เมตร มีน้ำหนัก 70 ตัน ทำจากวัสดุจำพวกซีเมนต์ โดยช่างฝีมือชาวสิงคโปร์ผู้เสียชีวิตไปแล้วที่ชื่อนายลิมนังเซ็ง ส่วนรูปปั้นสิงโตทะเลตัวที่สองจะมีขนาดเล็กกว่า ขนาดสูง 2 เมตรและหนัก 3 ตัน สิงโตตัวนี้ก็ถูกสร้างขึ้นโดยนายลิมเช่นกัน ตัวสิงโตทำจากวัสดุจำพวกซีเมนต์ ผิวหนังทำจากแผ่นกระเบื้อง และตาทำจากถ้วยชาสีแดงขนาดเล็ก

ผู้ออกแบบคือนายฟราเซอร์ บรูนเนอร์ (Mr Fraser Brunner) เป็นผู้ดูแลพิพิธภัณฑ์สัตว์น้ำแวนคลีฟ หัวรูปปั้นเป็นสิงโตหมายถึงสิงโตที่เจ้าชายซางนิลาอุตามะเคยเห็นตอนที่พระองค์พบเกาะสิงคโปร์ในปี ค.ศ. ที่ 11 ตามบันทึกของชาวมลายู ส่วนหางที่เป็นปลาคือสัญลักษณ์ของเมืองโบราณเทมาเซ็ก (หมายความว่า "ทะเล" ในภาษาชวา) ซึ่งสิงคโปร์ถูกค้นพบมาแล้ว ก่อนที่เจ้าชายนิลาจะตั้งชื่อเกาะนี้ว่า "ซีงาปูรา" (หมายความว่า "สิงโต" (สิงห์) และ "เมือง" (ปุระ) ในภาษาสันสกฤต) นอกจากนี้ยังหมายถึงจุดเริ่มต้นของสิงคโปร์ที่ในอดีตเคยเป็นหมู่บ้านชาวประมง
# ราคะ
ราคะ แปลว่า ความกำหนัดยินดี, ความพอใจ, ความติดใจ จริต แปลว่า ความประพฤติ, พฤติกรรมปกติ หมายถึงความประพฤติที่ติดต่อสืบเนื่องมานานจนเป็นเรื่องปกติของผู้นั้น ใช้ว่า จริยา ก็ได้

ราคะ หรือ ราคจริต หมายถึงพฤติกรรมของคนที่มีราคะเป็นปกติ คือรักสวยรักงาม มีกิริยาคือ ยืน เดิน นั่ง นอน เป็นต้นที่เรียบร้อย นิ่มนวล ชอบสะอาด ทำกิจต่าง ๆ ไม่รีบร้อน ชอบกินของที่บรรจงจัด ชอบของหวาน มีอารมณ์สุนทรีย์ ดูอะไรก็ดูนาน ละเอียดพิเคราะห์ อุปนิสัยเป็นคนเจ้าเล่ห์ ถือตัว แง่งอน ชอบอวด ชอบยอ อยากได้หน้า ราคจิตแก้ได้ด้วยการพิจารณากายคตาสติ หรือ อสุภกรรมฐาน
# จริต
จริต (อ่านว่า จะหริด) จริต แปลว่า จิตท่องเที่ยว สถานที่จิตชอบท่องเที่ยว หรืออารมณ์ที่ชอบท่องเที่ยวของจิตนั้น พระผู้มีพระภาคเจ้าได้ตรัสไว้ มี 6 ประการ หมายถึง ความประพฤติ คือกิริยาอาการที่แสดงออกมาให้เห็น มีความหมายเช่นเดียวกับคำว่า จริย จริยา หรือ จรรยา โดยทั่วไปจะใช้หมายถึงกิริยาอาการที่ไม่ดี เช่น เสียจริต วิกลจริต ดัดจริต จริตจะก้าน แต่ในทางพุทธศาสนา หมายถึง ความประพฤติ, พื้นเพ นิสัย มี 6 อย่างคือ
 ราคจริต หนักไปทางรักสวยรักงามคือ พอใจในรูปสวย เสียงเพราะ กลิ่นหอม รสอร่อย สัมผัสนิ่มนวล ชอบการมีระเบียบ สะอาด ประณีต พูดจาอ่อนหวาน เกลียดความเลอะเทอะ 
 โทสจริต หนักไปทางเจ้าอารมณ์มักโกรธ เป็นคนขี้โมโหโทโส  พูดเสียงดัง เดินแรง ทำงานหยาบ แต่งตัวไม่พิถีพิถัน เป็นคนใจเร็ว ชอบจับผิด จึงมองข้อตลกของคนได้ดี จึงมักเป็นคนที่พูดจาได้ตลกและสนุกสนาน 
 โมหจริต หนักไปทางเขลา ง่วงซึม  ไม่ค่อยชอบคิดมาก  และขี้เกียจ 
 สัทธาจริต หนักไปทางเชื่อถือจริงใจ น้อมไปในความเชื่อเป็นอารมณ์ประจำใจ เกิดปีติเลื่อมใสได้ง่ายเมื่อเจอบุคคลน่านับถือ  เชื่อตามที่บอกต่อกันมา  ขาดการพิจารณา 
 พุทธิจริตหรือญาณจริต หนักไปทางใช้ปัญญา เจ้าปัญญาเจ้าความคิด มีความฉลาด มีปฏิภาณไหวพริบ การคิดการอ่าน ความทรงจำดี ชอบสั่งสอนคนอื่น
 วิตกจริต หนักไปทางชอบคิดมาก ถ้าขี้ขลาดจะวิตก กังวล ฟุ้งซ่านชอบคิด ตัดสินใจไม่เด็ดขาด ไม่กล้าตัดสินใจ คิดอย่างไม่มีเหตุผล เกินจริง

โดยแยกเป็นสองกลุ่ม คือ ตัณหาจริต และ ทิฏฐิจริต
ราคจริต โทสจริต โมหจริต จัดเป็นตัณหาจริต
สัทธาจริต พุทธิจริต วิตกจริต จัดเป็นทิฏฐิจริต

กรรมฐานที่เหมาะสมกับแต่ละจริต

ราคจริต เหมาะกับ อสุภะ 10 นวสี 9 กายคตานุสสติ
โทสจริต เหมาะกับ วัณณกสิน 4 พรหมวิหาร 4
โมหจริต เหมาะกับ อานาปานสติ
วิตกจริต เหมาะกับ อานาปานสติ กสินทั้ง 6 คือ ปฐวีกสิน อาโปกสิน เตโชกสิน วาโยกสิน อาโลกกสิน อากาสกสิน
สัทธาจริต เหมาะกับ อนุสสติ 6 คือพุทธานุสสติ ธรรมานุสสติ สังฆานุสสติ จาคานุสสติ ศีลานุสสติ เทวตานุสสติ
พุทธิจริต เหมาะแก่การบอกไตรลักษณ์ อนิจจัง ทุกขัง อนัตตา เพื่อให้เกิดความเลื่อมใส  พิจารณาธาตุ 4 อาหาเรปฏิกูลสัญญา มรณานุสสติ อุปสมานุสสติ

อานาปานสติเหมาะสมกับทุกจริต

อารมณ์ที่กล่าวมา 6 ประการนี้ บางคนมีอารมณ์ทั้ง 6 อย่างนี้ครบถ้วน บางรายก็มีไม่ครบ มีมากน้อยกว่ากันตามอำนาจวาสนาบารมีที่อบรมมาในชาติอดีต อารมณ์ที่มีอยู่คล้ายคลึงกัน แต่ความเข้มข้นรุนแรงไม่เสมอกันนั้น เพราะบารมีที่อบรมมาไม่เสมอกัน
# ไซ (อาวุธ)
ไซ  เป็นอาวุธที่มีลักษณะคล้ายสามง่าม ตัวอย่าง ตัวละครในภาพยนตร์ที่ใช้อาวุธชนิดนี้ อย่างเช่น ราฟาเอล หนึ่งในสมาชิกกลุ่มเต่านินจา มีไซคู่เป็นอาวุธ หรืออีเล็กตร้า ในซีรีส์ของ แดร์เดเวิล เป็นต้น
# ภาษาคาบาร์เดีย
ภาษาคาบาร์เดีย  ใกล้เคียงกับภาษาอะดืยเกที่เป็นภาษากลุ่มคอเคซัสตะวันตกเฉียงเหนือ ส่วนใหญ่พูดในสาธารณรัฐคาบาร์ดีโน-บัลคาเรียและสาธารณรัฐคาราไช-เชียร์เคสส์ของประเทศรัสเซีย รวมทั้งในประเทศตุรกีและตะวันออกกลาง มีหน่วยเสียงพยัญชนะ 47-48 เสียง โดยเป็นเสียงเสียดแทรก 22-23 เสียง 

สำเนียงที่สำคัญมีสองสำเนียงคือ สำเนียงเบสเลเนย์และสำเนียงเตเรค นักภาษาศาสตร์บางคนจัดให้ภาษาคาบาร์เดียเป็นสำเนียงของภาษาอะดีเก ผู้พูดภาษาคาบาร์เดียมักเรียกภาษาของตนว่า  Adighabze ("Adyghe language") เขียนด้วยอักษรซีริลลิก มีระบบคำกริยาที่ซับซ้อนเช่นเดียวกับภาษากลุ่มคอเคซัสตะวันออกเฉียงเหนืออื่น ๆ เป็นภาษาสัมพันธการก ตั้งแต่ พ.ศ. 2547 ในตุรกีจัดให้มีโทรทัศน์ภาคภาษาคาบาร์เดียสำเนียงเตเรค ครึ่งชั่วโมงต่อสัปดาห์ 

อักขรวิธี
อักษรซีริลลิกในปัจจุบันเรียงได้ดังนี้ ส่วนอักษรละตินในอดีตดูคล้ายกับอักษรละตินในภาษาอะดีเกยา
thumb|ชุดตัวอักษรละตินของภาษาคาบาร์เดีย ฉบับ ค.ศ. 1930Ţ. Borьquej. Ja pe ļевaqve. — Nalşьk, 1930.
 А а   Э э   Б б   В в   Г г   Гу гу   Гъ гъ   Гъу гъу   Д д   Дж дж   หรือ  Дз дз   Е е   Ё ё   Ж ж   Жь жь   З з   И и   Й й   К к   Ку ку   Къ къ   Къу къу   Кхъ кхъ   Кхъу кхъу   Кӏ кӏ   หรือ  Кӏу кӏу   Л л   or  Лъ лъ   Лӏ лӏ   М м   Н н   О о   П п   Пӏ пӏ   Р р   С с   Т т   Тӏ тӏ   У у   Ф ф   Фӏ фӏ   Х х   Ху ху   Хъ хъ   Хъу хъу   Хь хь   Ц ц   Цӏ цӏ   Ч ч   Чӏ чӏ   Ш ш   Щ щ   Щӏ щӏ   Ъ ъ   Ы ы   Ь ь   Ю ю   Я я   Ӏ   Ӏу
# เอไอเอ
เอไอเอ (AIA) อาจหมายถึง
 เอไอเอ (American International Assurance) บริษัทประกันภัยในเครือเอไอจี ทำตลาดในเอเชีย และมีสำนักงานใหญ่อยู่ที่ฮ่องกง
 สมาคมประกันภัยอเมริกัน (American Insurance Association)
 สถาบันสถาปนิกอเมริกัน (The American Institute of Architects)
# จังหวัดปกครองตนเองชนชาติจ้วงและม้ง เหวินชาน
จังหวัดปกครองตนเองชนชาติจ้วงและม้ง เหวินชาน (เหวินชาน จ้วงจู๋ เหมียวจู๋ จื้อจื้อโจว) เป็นจังหวัดปกครองตนเองแห่งหนึ่งทางตะวันออกเฉียงใต้ของมณฑลยูนนาน สาธารณรัฐประชาชนจีน เป็นเขตการปกครองระดับจังหวัดที่อยู่ทางตะวันออกสุดของมณฑล มีอาณาเขตทางทิศตะวันออกติดกับไป่เซ่อ เขตปกครองตนเองกว่างซี ทิศใต้ติดกับจังหวัดห่าซางของประเทศเวียดนาม (ห่างไปประมาณ) ทิศตะวันตกติดกับเขตปกครองตนเองชนชาติอาข่าและอี๋ หงเหอ และทิศเหนือติดกับฉวี่จิ้ง

 เขตการปกครอง 
thumb|Map including Wenshan (labeled as WEN-SHAN (KAIHWA) (Walled)) (AMS, 1954)
 แผนที่   ชื่อ อักษรจีนตัวย่อ พินอิน ประชากร(ค.ศ. 2010) พื้นที่(ตร.กม.) ความหนาแน่น(คน/ตร.กม.)นครเหวินชาน481,5043,064157อำเภอเยี่ยนชาน463,2643,888119อำเภอซีโฉว255,2861,545165อำเภอหมาลี่พัว277,9602,395116อำเภอหม่ากวัน367,5072,755133อำเภอชิวเป่ย์477,4415,15093อำเภอกวั่งหนัน787,4497,98399อำเภอฟู่หนิง407,5305,45975

 ชนเผ่า 
จำนวนประชากรแบ่งตามชนเผ่า เมื่อปี พ.ศ. 2543

 เชื้อชาติ จำนวน ร้อยละ ฮั่น 1,372,317 41.99% จ้วง 981,851 30.04% ม้ง 422,991 12.94% อี๋ 347,194 10.62% เย้า 81,774 2.5% หุย 22,806 0.7% ไท 15,149 0.46% ไป๋ 8,118 0.25% ปู้อี 6,673 0.2% มองโกล 6,451 0.2% เกอเหล่า 1,892 0.06% อื่นๆ 1,337 0.04%
# เทวโลก
เทวโลก คือโลกของเทวดา หมายถึงสวรรค์อันเป็นที่อยู่ของเทวดา จัดเป็นปรโลกคือโลกหน้าแห่งหนึ่งอันเป็นที่เกิดหลังการการตายไปของคนที่ทำบุญกุศลไว้ดีแล้ว เช่นที่กล่าวว่า "เขาสั่งสมกุศลไว้ดีแล้ว ครั้นละจากอัตภาพนี้แล้วจักไปบังเกิดในเทวโลก เข้าถึงฐานะอันประเสริฐสุดที่ได้โดยยาก"

ปปัญจสูทนี อรรถกถาสาเลยยกสูตรระบุว่า เทวโลกมี 26 ชั้น คือ กามาวจร 6 และ พรหมโลก 20อรรถกถาสาเลยยกสูตร
# โอโบ
โอโบ  ที่ใช้ในปัจจุบันนี้มีมาตั้งแต่ศตวรรษที่ 17 ใช้ในการแสดงอุปรากรฝรั่งเศส เรียกว่า “Hautbois” หรือ “Hoboy” ในศตวรรษที่ 18 โอโบใช้เป็นเครื่องดนตรีหลักในวงออร์เคสตร้า เป็นเครื่องดนตรีเสียงสูงในกลุ่มเครื่องลมไม้ ซองในขณะนั้นมีรูปิดเปิดเพียง 2- 3 รูเท่านั้น ในศตวรรษที่ 19 โอโบได้พัฒนาในเรื่องระบบกลไก คีย์ กระเดื่อง สำหรับปิดเปิดรู เพื่อเปลี่ยนระดับเสียงให้เล่นสะดวกมากขึ้น จนในที่สุดโอโบคือเครื่องดนตรีหลักที่จะต้องมีในวงดุริยางค์

อ
# คีรีศักดิ์ บาร์โบส
คีรีศักดิ์ บาร์โบส หรือ คีรี สุขสำราญ เกิดเมื่อ พ.ศ. 2485 เป็นนักมวยชาวจังหวัดสุพรรณบุรี สถิติการชก 7 ครั้ง ชนะ 4 แพ้ 3

 ประวัติ 
คีรีศักดิ์ บาร์โบส เริ่มชกมวยไทยในจังหวัดสุพรรณบุรีใช้ชื่อว่า คีรี ลูกเรไร ชกชนะจนมีชื่อเสียงในแถบภาคกลาง จนกระทั่ง ภักดี สวนรัตน์พามาฝากฝังกับเชาวน์ ฉวีวงษ์ จึงใช้ชื่อว่าคีรีศักดิ์ บาร์โบส ขึ้นชกมวยไทยในกรุงเทพฯ ได้ขึ้นชกในรายการมวยที่สำคัญหลายครั้ง เช่น ชกมวยรอบจ้าวแผ่นดิน ได้ชิงชนะเลิศกับอดุลย์ ศรีโสธร แต่เป็นฝ่ายแพ้คะแนน ชกมวยรอบจ้าวปฐพี แพ้ปราบธรณี เมืองสุรินทร์ ตกรอบแรก ชกมวยรอบครองแผ่นดิน แพ้ศักดา ยนตรกิจ ตกรอบ ชิงแชมป์มวยไทยรุ่นเฟเธอร์เวทของเวทีราชดำเนินก็แพ้ ชัยยงค์ ราชวัฏ ชิงไม่สำเร็จอีก

หลังจากนั้น คีรีศักดิ์ จึงหันมาชกมวยสากลอาชีพ ปรากฏว่าประสบความสำเร็จมากกว่า ชนะนักมวยชื่อดังหลายคน เช่นอดุลย์ ศรีโสธร วีระนิด เจริญเมือง จนกระทั่ง OPBF ได้จัดตั้งตำแหน่งแชมป์รุ่นจูเนียร์ไลท์เวท 130 ปอนด์ขึ้นมาใหม่ คีรีศักดิ์ได้รับเชิญให้ไปชิงแชมป์ว่างกับฮิโรชิ โอกาว่า ที่ญี่ปุ่นเมื่อ พ.ศ. 2504 ปรากฏว่าคีรีศักดิ์เป็นฝ่ายชนะคะแนนได้ครองแชมป์ OPBF อย่างเหนือความคาดหมาย แต่พอป้องกันแชมป์ครั้งแรก ก็เสียแชมป์ให้ยูกิโอะ คัตสึมาตะไปในปีเดียวกัน

หลังจากเสียแชมป์ OPBF ฟอร์มการชกของคีรีศักดิ์เริ่มตกต่ำลง ชกแพ้มากกว่าชนะ จนแพ้น็อค ศิริน้อย ลูกพระกฤษณ์ จนถูกหามลงเวที คีรีศักดิ์จึงแขวนนวมไป หลังแขวนนวม คีรีศักดิ์รับราชการเป็นทหารบก ติดยศ จ.ส.อ.

 เกียรติประวัติ 

| style="text-align:center;" colspan="9"|ชนะ 7 ครั้ง (ชนะน็อค 4 ครั้ง, ชนะคะแนน 0 ครั้ง), แพ้ 3 ครั้ง (แพ้น็อค 1 ครั้ง, แพ้คะแนน 2 ครั้ง) เสมอ - ครั้งสถิติ
|- align=center
| style="text-align:center;" colspan="9"|เคยชิงแชมป์ต่อไปนี้แต่ไม่สำเร็จ
|- align=center
|ชิงแชมป์ OPBF รุ่นไลท์เวท
|แพ้
|75-21-3
|align=left| ฮิโรชิ โอกาว่า 
|
|
|
|align=left|
|align=left|
|- align=center
|ชิงแชมป์ OPBF รุ่นจูเนียร์เวลเตอร์เวท
|แพ้
|42-10-3
|align=left| ยูกิโอะ คัตสุมาตะ
|
|
|
|align=left|
|align=left|